สวัสดีค่ะ ลบกวนขอถามคุณหน่อยค่ะ พอดีวันนี้เป็นวันที่สองที่กินยาเม็ดคุมกำเนิด ( ไม่ได้ทานช่วงมีประจำเดือน ), แล้วกินยาดีท็อกซ์ก่อนกินยาคุมครึ่งชั่วโมง แบบนี้จะลดประสิทธิภาพของยาคุมกำเนิดไหม？แล้วต้องเริ่มกินยาแผงใหม่มั้ยหรือมีวิธีแก้ไขยังไงคะ? จะต้องเว้นระยะห่างกี่วันถึงจะมีเพศสัมพันธ์ได้คะ？
สวัสดีค่ะ หากเริ่มทานยาคุมกำเนิดเป็นแผงแรก และไม่ได้ทานภายใน 5 วันนับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนค่ะส่วนผลิตภัณฑ์เสริมอาหารดีท็อกซ์ หากทำให้มีการถ่ายอุจจาระบ่อยขึ้น อาจมีผลทำให้การดูดซึมของยาคุมกำเนิดลดลง และทำให้ประสิทธิภาพในการป้องกันการตั้งครรภ์ลดลงได้ หรือหากมีส่วนผสมที่เป็นไฟเบอร์ในปริมาณมาก ก็อาจมีผลต่อการดูดซึมของยาคุมได้เช่นกัน ดังนั้นควรทานยาคุมกำเนิดก่อนอย่างน้อย ครึ่งถึง 1 ชั่วโมง เพื่อให้ยาคุมถูกดูดซึมให้หมดก่อนอย่างไรก็ตาม เนื่องจากเราไม่สามารถส่วนประกอบอื่นๆ ที่มีในดีท็อกซ์ ซึ่งอาจไปมีผลต่อกระบวนการเมตาบอลิซึมของยาคุมกำเนิดที่ได้ดูดซึมเข้าสู่ร่างกายแล้ว และทำให้ประสิทธิภาพในการป้องกันการตั้งครรภ์ลดลงได้ ดังนั้น หากจะมีเพศสัมพันธ์ แนะนำให้ใช้ถุงยางอนามัยร่วมด้วยไปก่อนจนกว่าจะเลิกทาน ดีท็อกซ์ไปแล้วประมาณ 7 วัน เพื่อให้ยาคุมได้ออกฤทธิ์ได้เต็มที่ใหม่ก่อนค่ะ